Сядзібная хата была пабудавана ў стылі барока, якое ў некаторых элементах пераходзіла ў класіцызм. Некаторыя гісторыкі лічаць, што ў архітэктуры будынка ёсць і элементы ракако. Каменны аднапавярховы будынак мае прамавугольную форму. Высокі дах сядзібнай хаты меў фігурныя вокны. Порцік, які вылучае цэнтральную частку хаты, меў трохкутны франтон. Цэнтральная частка сядзібнай хаты была падзелена на парадныя залы. Да аднаго з залаў па левым боку прылягаў ванны пакой, аздоблены люстэркамі. Інтэр’ер хаты казаў пра высокі матэрыяльны дастатак яго ўладальнікаў: пазалочаныя люстры, падлогі з паркетам, каміны, аздобленыя чорным мармурам, дарагая мэбля. У доме захоўвалася багатыя калекцыі карцін, абразаў, сямейных партрэтаў. Адам Хмара быў яшчэ і ўладальнікам унікальнай бібліятэкі. Прасторная сталовая разлічвалася на 100 месцаў. У ёй вісеў партрэт самога ваяводы, выкананы ва ўвесь рост і аздоблены пазалочанай рамай.